Ababi, Abang, Karangasem

Désa Ababi punika sinunggil désa sané magenah ring kecamatan Kecamatan Abang, Kabupatén Karangasem, Bali. Doh pusat pamrentahan Desa Ababi sareng ibukota Kabupatén Karangasem kirang langkung 7 kilométer ngajanan saking pusat kota Amlapura miwah doh sareng ibu kota Propinsi, Kota Dénpasar, inggih punika 83 kilométer. Desa puniki madue genah wisata, Taman Air Tirta Gangga.

 Babad 
Aran sujati Désa Ababi ring Purana Désa Pakraman Ababi punika “Karaman Ihara Babi”. Saking aab krajan ring Bali, makéhan saking cakepan purana punika ical ngantos wantas masisa tigang lempir. Mangkin asiki saking tigang lempir purana punika sampun belah. Purana punika pupulan babad kuna sané kapupulang saking para karma sané nyaritayang kauripang para Déwata indik pangriptaan jagat. Purana désa malakar saking temaga kasurat ring aksara Bali, sané mabasa Bali Kuna. Mawit panilikan Dinas Kapurbakalan majeng purana punika ring Agustus 1980, kacawang pinaka Désa Pakraman Ababi sampun kaadégang saking aab Pamréntahan Raja Sri Anak Wungsu ring Bali. Manut ring Purana Désa Pakraman Ababi, aran Désa Ababi punika “Karaman Ihara Babi” sané madué makudang artos nyané, inggih punika:
 Karaman artos nyané warga utawi krama
 Ihara artos nyané eha (soroh taru sané mentik ring abingé)
 Babi artos nyané woh saking taru eha sané maaran woh babi

Mawit katiga paartosan punika “Karaman Ihara Babi” madué artos jangkep krama sané magenah ring metén taru eha sané sedek mawoh. Taru eha puniki taler mapaiketan sareng carita klebutan eha sané wénten ring Désa Ababi utawi kakait sareng kapertama krama Ababi rauh miwah meneng ring metén taru eha sané sedek mawoh. Asal usul aran Désa Ababi maasal saking tiga kruna punika “Karaman Ihara Babi”, salanturné olih krama irika kasengguh Hara Babi utawi Eha Babi sané ngalantur dados Ababi.

 Géograpi 
Désa Ababi madué jimbar wewidangan 10,86 km² miwah wénten ring tegeh rata-rata 573 meter saking muan yéh segara (mdpl). Yén selehin désa puniki magenah ring batis Gunung Agung antuk kaméréngan tanah nuju kelod kangin. Sisi kalér pinaka wawengkon pinih duur taler sisi kangin miwah tengah punika wawengkon tanah mabukit alit sané makéhan marupa paumaan. Ring sisi kawan miwah kelod punika wawengkon asah. Suhu udara tengai sawatara 29 °C - 35 °C. Désa Ababi ngelah curah sabeh akéh nyané 2887,7 miliméter/warsa.

 Wates wewidangan 
Wates wewidangan désa puniki:

 Pamréntahan 
 Désa Dinas 
Wewidangan Désa Ababi madué 12 dusun utawi banjar, inggih puniki:

 Dusun Ababi
 Dusun Tanah Lengis
 Dusun Besang
 Dusun Pikat
 Dusun Umanyar
 Dusun Gunaksa
 Dusun Bias
 Dusun Sadimara
 Dusun Kuhun
 Dusun Abianjero
 Dusun Tumpek
 Dusun Tukad Bungbung

 Désa Adat 
Mawit adat ring Désa Ababi punika kawéntenang Désa Adat Ababi, sané kakepah manados tigang welas banjar inggih punika:


 Banjar Gunaksa
 Banjar Ababi
 Banjar Tanah Lengis
 Banjar Umanyar
 Banjar Bias
 Banjar Sadimara
 Banjar Tukad Bungbung
 Banjar Pikat
 Banjar Besang
 Banjar Kuhum
 Banjar Abianjero
 Banjar Tumpek
 Banjar Pandé

 Démograpi 
Ring warsa 2016, akeh krama ring désa puniki kakepah antuk 5.271 lanang miwah 5.122 istri taler séks rasio nyané 103.

 Paajahan 
Antuk paajahan ring Désa Ababi, mangda nyadiayang indik paajahan miwah kualitas raré sané becik ring tingkat sekolah dasar, wénten kutus SD negeri.

 SD 
 SD Negeri 1 Ababi
 SD Negeri 2 Ababi
 SD Negeri 3 Ababi
 SD Negeri 4 Ababi
 SD Negeri 5 Ababi
 SD Negeri 6 Ababi
 SD Negeri 7 Ababi
 SD Negeri 8 Ababi

 Subak 
Subak punika lembaga tradisional para petani ring Bali, manados sistem patoyaan sané maaled petani, pinaka lembaga sané mandiri miwah démokratis. Kawéntenan subak sané sampun nagih amilénium nganti mangkin, punika ngacihnain pinaka subak satunggal lembaga irigasi tradisional ajég miwah lestari.

 Uma 
Subak uma puniki tatujon utama inucap antuk ngawagi karen ring pangelolaan toya miwah kala matanduran ring uma. Ring wawidangan Désa Ababi kawéntenan tiga subak uma, inggih punika:
 Subak Bekukih
 Subak Embukan
 Subak Gunung

 Abian 
Subak Abian punika lembaga tradisional sané kusus ring widang partanian tanah tuh sané kasub dados sekaa agraris, ékonomis, religius sané wénten ring Bali saking riin kaajegang kawéntenan inucap ngantos mangkin. Ring wawidangan Désa Ababi kawéntenan kalih subak abian, inggih punika:
 Subak Abian Phala Werdi
 Subak Abian Umanyar

 Pustaka 

 Pranala jaba 
  Situs Resmi Propinsi Bali 
  Badan Pusat Statistik Propinsi Bali
  Situs Resmi Kabupatén Karangasem
  Badan Pusat Statistik Kabupatén Karangasem
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Abang, Karangasem
Kategori:Désa ring Kecamatan Abang